Björn Þorleifsson Hólabiskup fæddist á Odda á Rangárvöllum . Foreldrar hans voru Þorleifur Jónsson , f. um 1619 , d. 1690 , prestur í Odda á Rangárvöllum , og k.h. Sigríður Björnsdóttir , f. um 1620 , d. 1688 , frá Bæ á Rauðasandi . Björn ólst upp í Odda og var tekinn í Skálholtsskóla 1679 og varð stúdent þaðan 1683 . Hann fór til Kaupmannahafnar 1684 og varð attestatus í guðfræði vorið 1686 . Hann vígðist 1687 aðstoðarprestur föður síns og tók við Odda 1690 eftir lát hans . Hann tók við biskupsstól á Hólum 1697 og hélt til æviloka . Þegar Björn tók við sem biskup á Hólum var eina prentsmiðja landsins í Skálholti . Björn samdi um kaup á prentsmiðju og hófst prentun á Hólum haustið 1703 . Um 20 bækur komu út þar í biskupstíð Björns Þorleifssonar . Meðal þeirra var Jónsbók . Björn frumsamdi tvær bækur : Fjórar iðrunarpredikanir og Heitdagspredikanir Hann þýddi bók eftir A. Hjørring : Veganesti guðsbarna Páll Eggert Ólason segir um Björn : „ Var vel að sér , hneigður fyrir söng , kom á söng - og reikningskennslu í Hólaskóla , hélt þar fleiri nemendur á fullum styrk en hann var skyldur til . [...] Hann var veitull og gestrisinn og hélt sig mjög að höfðingjahætti , góðviljaður öllum . Mælskur vel og ritfær , en þó með nokkurri fordild , enda talinn tilgerð - arsamur . “ Björn biskup var í fyrstu vel efnaður maður , en varð fyrir miklu efna - hagslegu tjóni þegar biskupsbaðstofan á Hólum brann 18. nóvember 1709 , þá nýlega uppgerð . Brunnu þar bækur , silfurgripir o.fl . Kona Björns Þorleifssonar ( gift 1689 ) var Þrúður Þorsteinsdóttir , f. 13.12. 1666 , d. 19.4 . 1738 , dóttir Þor - steins Þorleifssonar sýslumanns á Víðivöllum í Blönduhlíð og k.h. El - ínar Þorláksdóttur , dóttur Þorláks Skúlasonar Hólabiskups . Þau Björn og Þrúður voru barnlaus . Merkir Íslendingar . Morgunblaðið . 21. júní 2017 , bls. 28